
CONSILIUL ȘTIINȚIFIC al USM

EXTRAS

din şedinţa Consiliului Științific al USM 

din 03 iunie 2026, 

proces-verbal nr.6
Au fost prezenţi: 14 membri din 15
Obiect de referinţă:
Constatarea încetării valabilității unor Acorduri de constituire a consorțiilor 
pentru organizarea studiilor superioare de doctorat, ciclul III

Consiliul Științific al Universității de Stat din Moldova, a examinat informația privind expirarea termenului de valabilitate a acordurilor de constituire a consorțiilor încheiate între Universitatea de Stat din Moldova și instituțiile partenere pentru organizarea studiilor superioare de doctorat, ciclul III și constată că, în conformitate cu prevederile pct. 24.1 din acordurile respective, acestea au fost încheiate pe durată determinată și au fost valabile până la data de 31 decembrie 2025, iar până în prezent nu au fost încheiate acte adiționale privind prelungirea valabilității acestora.

În temeiul pct. 24.1 și pct. 24.3 din Acordurile de constituire a consorțiilor, Consiliul Științific al USM, decide:

1. Se constată încetarea de drept, prin expirarea termenului de valabilitate, a Acordurilor de constituire a consorțiilor pentru organizarea studiilor superioare de doctorat, ciclul III, încheiate între Universitatea de Stat din Moldova și instituțiile partenere menționate în acestea. 

2. Se ia act de finalizarea colaborării desfășurate în baza acordurilor menționate, acestea producându-și efectele juridice pe întreaga perioadă de valabilitate.  

3. În cazul manifestării interesului reciproc pentru continuarea colaborării, Universitatea de Stat din Moldova va iniția demersurile necesare pentru negocierea și încheierea unor noi acorduri de colaborare, în conformitate cu prevederile legislației în vigoare. 

Președintele Consiliului Științific, 

m. cor. al AȘM, dr. hab., prof. cerc.

                                     Laurenția Ungureanu

Secretar al ședinței


                                                   Lilia Spînu

